محمد اسحاق خان مدنی

شیخ التفسیر مولانا اسحاق خان مدنی (1938ء  27 جون 2018ء) محدث العصر علامہ سید محمد یوسف بنوری کے شاگرد، فاضل جامعہ علوم اسلامیہ علامہ بنوری ٹاؤن، اسلامی نظریاتی کونسل آزاد کشمیر کے رکن، جمعیت علما اسلام آزاد کشمیر کے امیر، مولانا محمد یوسف خان کے ماموں، مفسرِ قرآن تھے۔ اسحاق مدنی نے تعلیم کا آغاز جامعہ خیر المدارس ملتان، جامعہ بنوری ٹاؤن کراچی سے کیا دورہ حدیث کی تکمیل کے بعد جامعہ مدینہ سعودی عرب سے تعلیم مکمل کی۔ اسحاق مدنی کئی اسلامی کتابوں کے مصنف بھی تھے انہوں نے قرآن کریم کی تین تفسیریں لکھیں جو کئی جلدوں پر مشتمل ہیں۔ وہ جامرہ میں مدرس کے فرائض سر انجام دیتے رہے جس کے بعد اسحاق مدنی کو سعودی حکومت کی طرف سے ورلڈ اسلامک مشن کارکن نامزد کیا گیا۔ وہ 43 برس تک دوبئی میں سعودی دارلافتا والارشاد کی جانب سے مبعوث رہے اور درس حدیث دیتے رہے۔

حوالہ جات 

پاکستانی مفسرین